Rijeka, 2. prosinca 2020.g.

**NAJAVA DOGAĐANJA**

**SUSJEDSTVO ŠKURINJE EPK POZIVA NA KRITIČKU ŠETNJU NASELJEM,**

**A POTOM I KUHANJE PREKO ZOOMA**

**U četvrtak, 3. prosinca 2020.g. u 16.00 sati u susjedstvu Škurinje, jednom od 27 susjedstava Europske prijestolnice kulture organizira se Kritička šetnja naseljem uz Urban AR aplikaciju s detaljima o njegovoj povijesti, urbanističkim rješenima i mogućnostima.   
Nakon šetnje, od 18.00 sati, slijedi kuhanje zdravih prosinačkih muffina putem Zoom aplikacije.**

**Kritička šetnja Škurinjem održat će se uz Urban AR aplikaciju, pod vodstvom člana tima susjedstva Škurinje Kristijana Benića te kreće iz ulice XIX. udarne divizije kod kućnog broja 1, a aplikacija se može preuzeti na** [**poveznici**](https://play.google.com/store/apps/details?id=com.StudioArtlan.UrbanAR&hl=en_US&gl=US) **koja je objavljena na web stranici** [**rijeka2020.eu**](https://rijeka2020.eu/)**.**

**Urban AR alat je koji pomaže građanima da na jednostavan i pristupačan način nadležnim institucijama ukažu na različite probleme i prate njihovo rješavanje.**

Radi se o jednostavnoj mobilnoj aplikaciji koja omogućava praktičnu vizualizaciju različitih komunalnih intervencija u okoliš te njenu lakšu komunikaciju s onima koje tema zanima. Riječ je o prvoj fazi razvoja šireg edukativnog koncepta kroz kojeg se produbljuje uloga “običnih” građana u shvaćanju, promišljanju i apliciranju urbanističkih rješenja.

Aplikaciju je za sada moguće preuzeti u Google Play Store-u, a bit će moguće preuzeti je i u App Storeu za iOS uređaje.

**Od 18.00 sati putem Zoom aplikacije Ana Smokrović sve će Škurinjce i ostale zainteresirane kuhare naučiti pripremati zdrave prosinačke muffine. Prijava je potrebna na mail** [**skurinjskisusjedi@gmail.com**](mailto:skurinjskisusjedi@gmail.com)**, link sastanka stiže po prijavi, a na stranici** [**skurinjskisusjedi.org**](https://skurinjskisusjedi.org/) **može se pronaći i točan recept koji će se pripremati.**

Poljoprivrednica Ana velika je prijateljica Škurinja koja će u ovim pandemijskim uvjetima kuhati na Zoomu, a svi sudionici će joj se pridružiti u toplini svog doma. Svima zainteresiranima Ana će demonstrirati vještine i znanja o pripremi zdravih muffina koji osnažuju i pripremaju za ovu neizvjesnu zimu.

Unaprijed zahvaljujem na objavi najave.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42